Soyayya aba ce wadda take da matuƙar mahimmanci a cikin kowacce irin al'umma, dan haka mu Hausawa muna masu tsananin jin daɗin soyayya musamman wacce aka ginata akan doron gaskiya, soyayya ita ce take gyarawa mutum tarbiyyarsa, mu'amalarsa, da addininsa, kuma, ita asalinta tana fara faɗawa zuciyane ta hanyar gani. Soyayya halitta ce da Ubangiji subhanahu wa ta'alah ya halicceta sannan ya dasata a zuciyar duk wata hallitta mai rai. Soyayyar Allah da Manzon Allah sallahu alaihi wasallam, Ahlinsa da sahabbai Iyaye ƴan Uwa Malamai Abokai ko ƙawaye Soyayya ma'aurata Duka waɗannan idan da baka sami soyayyarsu ba to ina tabbatarmaka da cewar, baka samu jin dadin rayuwar da Allah (S W T) ya halicceka acikinta ba. Da babu soyayya a zukatanmu, da baka sami tallafi da tarbiyya ba daga iyaye ba, da baka gane cewar kana da muhimmanci ba daga 'yan uwanka, da baka sami kyakkyawar mu'amala daga abokai ba, da baka sami tallafi, tausayi, da taimako daga mijinki ko matarka ba.